5 vasile voiculescu 


[Pe trecere. Regele cel drept 


LA O VÂNĂTOARE, PE CÂND se frigea o bucată de vînat pentru 
regele Nouch-Irrevân cel drept, slujitorii văzură că lipseşte sarea... Atunci 
trimiseră repede un rob la satul cel mai apropiat, ca să aducă... 


Nouch-Irrevân îi spuse: 

- Nu uita să plăteşti sarea ce iei... Căci dacă tu îi lua-o degeaba, fapta 
ta o să ajungă obicei şi bieţii oameni din acel sat au să moară de foame 
curînd. 


Curtenii, miraţi, spuseră: 
- Doamne, dacă robul nu plăteşte sarea ce-o lua, paguba şi răul n-are 
să fie mare... 


Regele răspunse: 

- In lumea aceasta, apăsarea şi nedreptatea au început dintr-un nimica 
toată...Dacă regele ia un măr din grădina unui supus al său, robii săi, 
după el, are să ia pomul întreg. Pentru cinci ouă pe care un rege le va lua 
pe nedrept, oştenii lui au să puie mii de găini în frigare... 


(După Poetul Persan Saidi) 
("Dumineca poporului", 6 septembrie 
1915,p. 3) 


| Deşertăciunea pedepsită 


UN ŞOARECE FLĂMÂND se învirtea împrejurul unei nuci. 

Din lăuntrul ei însă, un vierme îi spuse: 

-Nu te mai căzni degeaba. Tot miezul l-am mîncat eu şi tu n-ai să te 
alegi cu nimic, decit cu osteneala... 

Şoarecele stete pe ginduri, apoi întrebă: 

- Dar tu eşti gras sau slab? Viermele, în deşertăciunea lui, răspunse: 


- Sint gras, aşa de gras şi sătul, că nu mai cer nimic de la viaţă. 


- Foarte bine, zise atunci şoarecele... Nădăjduiesc că grăsimea ta o să 
aibă gust de unt de nucă... Şi spărgind coaja, scoase viermele şi-l mîncă... 


Fă ca înțeleptul, care nu se îngimfă niciodată, chiar în mijlocul celei mai 
mari bogății. 


(„Dumineca poporului", 23 august 1915, p. 3) 


